Je, Inawezekana Kuzuia Ugonjwa wa Kisukari wa Aina ya Pili?
Ugonjwa wa kisukari wa aina ya 2 unaweza kuzuiwa kwa kudumisha uzito wa kawaida, kufanya mazoezi kwa ukawaida, na kula vyakula vyenye lishe (vilivyo na matunda na mboga nyingi na visivyo na sukari nyingi na mafuta yaliyojaa). Ikiwa viwango vya sukari ya damu havipunguzwi vya kutosha, kwa kawaida dawa ya metformin inapendekezwa. Huenda watu wengi wakahitaji pia kutiwa sindano za insulini. Kwa wale wanaotumia insulini, kupimwa kwa kawaida kwa viwango vya sukari ya damu inashauriwa; hata hivyo, hii huenda isihitajike kwa wale ambao hawapati tiba ya insulini. Mara nyingi upasuaji wa kupunguza uzito wa mwili huboresha ugonjwa wa kisukari kwa watu wanene kupita kiasi.